Mestské zastupiteľstvo v Žiline na základe § 6 a § 11 zák. č. 369/90 Zb. o obecnom zriadení v znení neskorších zmien, predpisov a doplnení vydáva zmenu
NARIADENIA
mesta Žilina č. 10/1993 o správe, údržbe, vlastníctve, užívaní a odpredaji bytov a nebytových priestorov v bytovom dome a vytváraní bytových spoločenstiev

č. 5/1998

1.	§ 4, ods. l, znie: - na základe zmluvy o výstavbe, výstavbe alebo nadstavbe domu.
2.	§ 5, ods. 1 , prvá veta sa upravuje v tomto znení:
Podmienky prevodu vlastníckeho práva k bytu a nebytového priestoru stanovujú zákony NR SR č. 182/93 Z.z.,151/95 Z.z. a 1 58/98 Z.z. a toto záväzné nariadenie.
3.	§ 5, ods.2 písm. f, vypúšťa sa.
4.	§ 5, ods.2 písm. f, novoupraviť:
Prevod práva k obecnému bytu a nebytovému priestoru je možný na jeho nájomcov pokiaľ spĺňajú všetky podmienky zák. č. 182/93 Z.z., 151/95 Z.z. a 158/98 Z.z. a majú vyrovnané všetky finančné náležitosti spojené s užívaním bytu alebo nebytového priestoru.
5.	§ 5, ods.3, písm. d, sa dopĺňa:
Prevod vlastníckeho práva ku kotolni i keď vykuruje viac domov je možné vykonať, ak sa na tom dohodnú nadobúdatelia bytov s vlastníkom kotolne. Kotolňa prechádza potom do podielového spoluvlastníctva vlastníkov bytov a nebytových priestorov v dome.
6.	§ 5, ods.4: Prevod vlast. práva ku kotolni i keď vykuruje viac domov možno uskutočniť, ak sa o tom dohodnú vlastníci bytov s vlastníkom kotolne.
7.	§ 6, ods. 5: Ďalší postup sa vykoná v súlade so zák. č. 182/93 Z.z., zák. č. 151/95 Z.z. a zák. č. 158/98 Z.z.
8.	§ 8, ods. 5: Spôsob zaplatenia kúpnej ceny dlhopisom FNM:
Úhrada bytu dlhopisom nepredstavuje peňažnú hotovosť, preto mesto neposkytuje zľavu 10 % z ceny bytu v zmysle § 8, bod 2,nariadenia mesta, ktorá sa vzťahuje k platbe v hotovosti. Nasledovné možnosti úhrady ceny:
1.	Dlhopis/y/ + doplatok do celkovej ceny bytu a pozemku t.j. 100 %.
2.	Dlhopis/y/ + doplatok do 70 % ceny bytu a pozemku a zostatková čiastka sa rozráta na splátky na l rok
Ak cena dlhopisu/ov/ presiahne 70 % ceny, zostatková čiastka sa rozráta na splátky na l rok.
3.	Pri splátkach do 10 rokov je možné použiť dlhopis len v prípade, ak cena dlhopisu/ov/je nižšia ako 15 % z ceny bytu a pozemku. Cena vložených dlhopisov nesmie presahovať celkovú cenu bytu a pozemku.
9.	§ 12, ods. 2, doplniť poslednú vetu: - na správu jedného domu môže byť dohodnutá len jedna z foriem správy domu uvedených v bode 2, prvej vety.
10.	§ 12, ods. 3, doplniť nové znenie: V prípade, že vlastníci rozhodnú o zriadení spoločenstva, vlastník domu je povinný v zmysle zákonov o predaji bytov založiť spoločenstvo. Doterajší vlastník je povinný:
•	bezodkladne odovzdať spoločenstvu alebo správcovi technickú dokumentáciu domu.
•	do jedného mesiaca po podaní návrhu na vklad je vlastník povinný podať na okresný úrad návrh na zápis do registra združení. K návrhu na zápis je povinný pripojiť zmluvu o spoločenstve a stanovy, ak to zmluva o založení spoločenstva určuje. Každú ďalšiu zmenu v registri združenia sú povinní ohlásiť vlastníci bytov.
•	jedno spoločenstvo môže založiť i niekoľko vlastníkov bytov z rôznych domov
11.	§ 15, ods. 2, čl. IV. nové znenie:- vlastník bytu je povinný poskytovať preddavok mesačne vopred do fondu prevádzky údržby a opráv a to od prvého dňa mesiaca nasledujúceho po vklade vlastníckeho práva do katastra nehnuteľností.
12.	§ 17, ods. 4: - vlastník bytu alebo nebytového priestoru je oprávnený prenajať byt alebo nebytový priestor inej osobe po splnení oznamovacej povinnosti.
13.	§ 17, ods. 5: - vlastník má právo a povinnosť zúčastňovať sa na správe domu. rozhodovať o spoločných častiach a zariadeniach domu, príslušenstve a pozemku a najmä o spôsobe ich prevádzky, údržby a opráv.
14.	§ 17, ods. 6: - pri hlasovaní rozhoduje nadpolovičná väčšina hlasov všetkých vlastníkov bytov a nebytových priestorov, inak je rozhodnutie neplatné. O každom hlasovaní sa spisuje písomný zápis. V prípade, ak sa jedná o dôležité rozhodnutie a s jeho obsahom vlastník nesúhlasí, môže sa obrátiť na súd, aby vo veci rozhodol.
15.	§ 18,  zmena v úvodnej časti: Práva a povinnosti správou bytov a nebytových priestorov sú vymedzené právnymi predpismi a zmluvou o výkone správy /mandátnou, príkaznou zmluvou/. Do tej doby pokiaľ bude existovať režim bytov vo vlastníctve a nájomných bytov, správca plní tieto práva a povinnosti:
16.	§ 18 ods. 3, písm. g.   sa  novoupravuje   -   zastupuje   v   rozsahu  jemu   zverených  právomocí na základe splnomocnenia k zastupovaniu vlastníkov, podľa plnej moci k rokovaniu so súdmi a inými verejnými orgánmi.
17.	§ 19 vypúšťa sa.
18.	čl. IX. vypúšťa sa.
19.	§ 38/11 - Toto doplnené nariadenie bolo prerokované na Mestskom zastupiteľstve v Žiline dňa      6. 8. 1998 a nadobúda účinnosť 15 dňom po vyvesení na úradnej tabuli mesta, t.j. 21. 8. 1998

Ing. Miroslav Adámek, v.r. 					Ing. Ján Slota v.r.
prednosta mestského úradu 						primátor mesta Žilina